
A sis enfant 
Miréio e Jan-Peéire, 


Segne Capoulié, Génto Réino, Car Counfraire, Car Felibre e Ami, 
Midamo, Messiés, 


A Vouro mounte me durbés li porto déu Counsistori, es em’esmougudo 
mai fierta, qu’ai Pounour de lausa lou noum e la vido de Péire 
AZEMARD, titulari de la Cigalo de l’Aubo o de la Tabo, que pourté 
dignamen, aprés si davancié Aubert ARNAVIELLE, Clouvis 
ROQUES, Péire HUGUES. 


“D’ounoura lis ancian es un devé, coume es un devé de bén coumpli li 
pichoti causo, pér se rendre capable de n’en coumpli de grando’’. 


Aquesto pensado de Leoun Teissier me s¢mblo de-bon de la metre a la 
debuto, pér traire a la lus la vido d’un ome discret, d’un Sendi afouga, 
d’un Felibre sincére. 


Ourigino de la famiho 


Fiéu de Pesca-Luno, Péire AZEMARD es un enfant d’aquesto terro de 
vignarés e de bouvino, dins la Vidourlenco, mounte sa famiho éro bén 
plantado. A créire soun fiéu Jan-Péire, la souco liuenchenco venié 
d'Itali, bord que dins un téms ancian lou noum se _ sounavo 
AZEMARDI. 


Soun paire, Pau AZEMARD nasquée a Lunéu en 1892 e sa maire 
Matildo ROUVIERE en 1891 a Eimargue. Fasié mestié de mesteirau, 
fabre, radoubage de machino agricolo e d’obro n’avié dins aquelo terro 
faturado estént que l’entre-presso artisanalo caupé cing oubrié. 


Sa vido 


Nascu lou 14 de desémbre 1921, 4 Lunéu, dins |’Erau, Péire, Louvis, 
Emile AZEMARD a trachi au beu mitan d’uno famiho parlant que lou 
Prouvengau, la lengo de la Vidourlenco. 


Es a dire que teté la lengo au brés, aquelo lengo bello que noun 
deséublidé jamai, emai fuguésse esta aliuencha de soun pais pér 
coumpli soun mestié coume fau. D’efét, es dins li Camin de Ferre que 
s’engajé, sis estudi segoundari acabado. 


De soun maridage ‘mé Ireno ARTIERES espeliguéron dous beéu pichot ; 
Jan-Péire e Miréio que faguéron sa retissido e sa fierta dins sa vido 
d’ome e de paire. 


De sa fourmacioun de meéstre d’escolo, que pratiqué un an, Péire 
AZEMARD avié garda lou séns de la pedagougio ; ¢o que ié dounara 
lou gaubi de resta proche de la jouinesso déumaci l’ensignamen de 
Vesport e lou biais d’alesti li mostro vo counferénci que fara jusqu’a la 
fin de sa vido. 


Emplega amenistratiéu a la S.N.C.F. Péire AZEMARD a, pendeént touto 
soun ativeta proufessiounalo, vouda la part majo de si lesi, a la 
jouinesso, a la pratico e l’ensignamen de l’esport, dins d’uni disciplino, 
talo que lou foute-balo. 

Pendént si 25 annado passado a Ceto, fugue a de-réng, enjusqu’a la 
retirado : 


- President de l’Oufice Municipau dis Esport, 

- Secretari, piei President de l’Assouciacioun espourtivo dis 
emplega dou camin de ferre cetori ; 

- Secretari, Clavaire piei Presidént de l’Amicalo di Clube cetori 
de Foute-Balo Amatour ; 

- Courrespoudént loucau de Il Assouciacioun Touristico dis 
Emplega d6u Camin de Ferre ; 


- Membre atiéu d6u Coumitat di Fésto, dis emplega d6u Camin de 
Ferre cetori. 


Lou Majourau AZEMARD fugué un ome plenamen de soun tems, dise 
pas un fanati, un bramaire d6u “moudernisme”, un d’aquéli que 
mespreson lou passat e que cercon de-longo de se moustra a la 
“pouncho” de ¢o que ié dison lou prougrés; nani, lou Majourau 
AZEMARD fugué un ome que pratique l’esport dins sa jouinesso, que 
fugué piéi menaire di chourmo de jougaire, pér lou foute-balo 
especialamen e peréu la petanco ; regaupegue la medaio de la Ligo e 
déu Distrit de Lengado pér aquesto ativeta au service de la jouinesso e 
de l’espandimen de l’ome. 


De soun grand, Pau, que fasié mirando i taulejado famihalo en cantant 
quauquis ér d’opera, Péire AZEMARD avié garda lou goust di belli 
voues e s’afecioune per l’6upereto; Oupereto de Francés Lopez, 
interpretado pér Andriéu Dassari, Louvis Mariano. I’ agradavo 
d’escouta la cansoun poupulari de modo a soun epoco : Tino Rossi e 
Jorgi Brassens. 


Fugue soci de quauquis assouciacioun coume : 

- VAge d’Or de la vilo de Mount-pelié 

- laS.H.H.N.H. (Société d’Horticulture et d’ Histoire Naturelle de 
lV Hérault Institut Botanique — 1990-1992) 

- la Société du souvenir des études Cathares de Montpellier 
(1962) 

- la Société Scientifique archéologique et littéraire de Béziers 
(1992-1993) 


Afouga de la vido gardiano, fougau di tradicioun de bouvino e de 
Camargo, lou Pesca-Luno Péire AZEMARD avié la fe di biou. Trevavo 
senso relambi lis areno pér se reviscoula au mounde di courso a la 
coucardo. 


Car Counfraire, Midamo, Messiés, 
apres 35 an de service rendu, dins li annado 1980, Péire AZEMARD 


prengué sa retirado a Mount-pelié mounte se douné quatecant a la 
Causo Mistralenco a través lis ativeta de l’Escolo déu Parage. 


Coumencé pér éu un travai achinissént que l’adugué a-n-uno meiouro 
couneissen¢o de la lengo e di causo dou terraire, sénso parla de soun 
travai de recerco proun counsequent dins touti li biblioutéco de Marsiho 
a Toulouso en passant pér Avignoun. Lou veguerian segui de cous e de 
counferénci a Marsiho, Arle, Mount-Pelié, Avignoun, Toulouso, e ben 
d’autris endré. 


A la debuto de sa retirado, en seguido d’uno cabussado d’en-aut d’ uno 
escalo, se roumpé lou neérvi d6éu taloun. S’enané en curo a Lamaloun, 
Reno-li-Ban, Vernet-li-Ban dins lespér de retrouba la santa. 
S’espacejavo dins la veituro, menado pér soun fiéu Jan-Péire, emé tout 
soun necite pér alesti de counferénci: diapo, tabléu d’espousicioun, 
machino a escriéure. Pereilabas, encaro e toujour, fasié parla soun cor, 
soun amour dou pais e de la lengo pér faire counéisse vo descurbi li 
tradicioun de noste Miejour i curisto, pér faire clanti sa passioun. Péire 
AZEMARD €ro sincére, éro voulountous, alor se d’asard li gént noun 
Vescoutavon, méfi ! se poudié metre en iro, dins un cop de proumtitudo. 


Lou camin de ferre, Car Counfraire, avié uno grando impourtanco dins 
la vido déu Majourau Peire AZEMARD. 

D’en proumié pér sa vido proufessiounalo, mai sénso permés de mena, 
emplegavo lou trin pér s’espaceja ; lou trin e la biciéucleto que metié 
dins lou vagoun. Ansin barrulé dins lou terraire miejournau “mé soun 
saquetoun sus |’espalo. 


Es dins lou trin, de parténgo pér Limoge, que fagué la couneisséncgo 
d’Elviro, soun grand amour. La maridé en 1973 e pouden afourti 
qu’Elviro baié a soun espous la tendresso, la segureta que ié fasien 
besoun. Aparé soun ome, |’esgaiejé de soun rire clar, éu assoustara sa 
mouié jusqu’a soun darrié badai, e quouro Elviro lou quité pér lou sant 
Paradis en 1996 lou leissé ourfanéu de la vido, ourfanéu de |’amour. 


Soun acioun felibrenco. 


Rintré en FELIBRIGE en 1974 souto lou n° 9674, peirineja pér lou 
Sendi d’alor, lou Majourau Peire GOMBERT. 


Un cop encarta dins nosto assouciacioun, apres agué travaia per 
recounquista sa lengo, Péire AZEMARD chifré sus l’impourtanco di 
teinico de soun tems e adugué quaucarén de nou dins lou Felibrige : 
Vimage. Emplega mai d’image, emplega mai de teinico per agué mai 
d’audiénci, per faire foulo a chascuno de si counferénci. Péire 
AZEMARD a sachu emplega |’image pér lou renoum déu Felibrige. 


En 1978, li Felibre lengadoucian veguéron léu en éu lou Sendi que 1é 
falié per remplaga lou Sendi que s’éro demes de sa cargo, counscient 
que Péire AZEMARD aurié proun de voio per countunia sus li piado de 
si davancié, a faire bono obro pér Terro e Lengo nostro. 


Es que li causo se capitavon pas tant facilo qu’acod, bord que la 
Mantenéngo lengadouciano s’espandis sus quauqui vounge despartamen 
e en mai I’Isclo de Franco ! 


Tourna-mai, Péeire AZEMARD fagué provo de soun courage e tant 
capité que li Felibre lengadoucian lou counfourtéron dins sa cargo, a 
Punanimeta, jusqu’en 1997, dato de sa retirado voulountari, aganta per 
lage e la malautié. 

Péire AZEMARD fugué un valént e devot Sendi. 


De soun pres-fa felibren, que mené senso brut, lou Sendi Péire 
AZEMARD, ome moudéste — trop moudéste en regard de si qualita e 
couneissén¢o — retendren li manifestacioun qu’ ourganise : 
- per lou Centenari di Festo Latino a Mount-Pelié 1878-1978 
(emé |’Escolo déu Parage) 
- per la counmemouracioun di Cént Cinquantenari de la neissé¢n¢go 
de: 
fe) Louvis ROUMIEUX a Nimes (emé la Tour 
Magno) 


fe) Frederic MISTRAL, a Mount-Pelié, em’ uno 
interessénto espousicioun sus la vido e l’obro déu Méstre 
de Maiano, 


- per un oumenage rendu a la memori d6u Majourau Leoun 
TEISSIER, toujour a Mount-Pelié, 


emai lis acamp festiéu que ié baiéron l’6ucasioun de reviscoula la 
memori di Felibre-Pouéto famous de l’encountrado, e subretout, 
d’adurre a I’Idéio nostro un brave mounde qu’an piéi trouba sa pla¢go 
dins lou Felibrige. 


Ounte poudié ana, mounte se troubavo, se fasié un devé d’assabenta li 
gént que carculavon sus lou Felibrige. Generous, se fasié un plesi de 
recgaupre, dins soun pichot apartamen de Mount-pelié, lis estudiant 
francés vo estrangié d’en deforo, que voulien s’assabenta o mies 
counéisse lou Felibrige, Frederic MISTRAL e li noumbrous poueto de 
Lengado vo d’autris endré dou Miejour. 


Ome de soun téms, respetous dou passat, fugue un ome vira de-vers 
Vaveni, pér uno meiouro couneissén¢o dou Felibrige, de F. MISTRAL, 
di tradicioun terradourenco, subretout de Camargo que n’en fugué 
afeciouna  mai-que-mai. Péire AZEMARD mounte un_ fube 
d’espousicioun qu’aneé presenta dins tout lou Lengado, e mume a Paris 
is Ami de la Lengo d’O. 


Doéumaci si viage, si rescontre e recerco, adoubé un mouloun de 
diapourama que pourgissié se-meme dins lis assouciacioun, li clube de 
Age Tresen, pér faire counéisse mies li béuta e li tradicioun de noste 
pais. Es mestié de dire que lou Majourau Peire AZEMARD a fa soun 
proun pér manteni e apara nosto tant bello lengo d’O e nosti tradicioun 
miejournalo, meraviho de noste Patrimoni. 


Lou Majourau AZEMARD avié de dispousicioun pér engimbra de 
mostro e de manifestacioun. 


La listo de si diapourama caup de sujét proun diferént : 


Sus li piado de Frederi Mistral (mai de 400 diapo), 

Camargo, Terro escreto e mau couneigudo, emé lou roumavage di 
Caraco i Santo, 

Escourregudo sus e a l’entour déu Canau ddéu Miejour, de 
Toulouso a Ceto, 

L’ Audo, de soun sourgeént a soun grau, 

Li “ Toutem ”, bésti simboulico de nosto regioun, 

Dou Lengado a la Prouvéngo (mai de 500 diapo), 

Li gorgo déu Tarn, P Aven Armand, li Baumo dou Dargilan, Lou 
Salagou, 

Lou Viei Mount-pelié, 

Loudevo, La Couvertoirado, Lou Priéurat de Gramount, lou 
Larzac, Mihau, li Baumo de Clamouso, Sant-Guilhem-lou- 
Desertt... 

la Coustiero nissardo, Lou carnava de Nico, lou Passo-carriero di 
limo a Mentoun, 

Corso, tour coumplét, emé li cansoun tipico enregistrado e Tino 
ROSSI, 

Ceto, la vilo, lou port (Pau Valery, Jan Vilar, Jorgi Brassens 
intime, e lou cansounié Péire-Jan Vaillard), 

li Castéu Catare ; aquéli de la Léiro ; e aquéu de Versaio, 

la Counquiliculturo, la Mitiliculturo, l’Aquaculturo, dins noste 
Miejour (Estang de Tau, Bagés, Léucato, en Mieterrano), 
Arcachoun, Mareno, en ribo de la Mar Atlantico, 

li Croto de Roco-Fort, 

Paris, de jour e de niue, li “ Folies Bergéres, Lou Lido, Lou Crazy- 
Horse-Saloon ”, 

Mounegue (La famiho princiero), 

Roumo, la Vilo eterno e lou Vatican, 

La Vila d’Este, e soun jardin di milo font, 

Flouréngo, 

Sienno e soun famous “ Palio ”, 

Lou Ren roumanti, 

Li Voge e Il’ Alsago. 


Lou diapourama sus la vido e lobro de Frederi MISTRAL vengue, leu, 


un “classi”, un parangoun e fasié flori 4 Mount-Pelié, Ceto, Nimes, 
Perpignan, Marsiho e meme a Paris. 


Quouro recampé de mounde pér moustra Camargo vo li souveni 
mistralen, acd fugue un mejan de faire counéisse de terro, de fes proche, 
de fes mau couneigudo, mai ligado au Felibrige. Coume s’espaceja, a 
través la foutougrafio, dins la sansouiro, au mitan di gacholo e di radéu, 
en evoucant J6usé D’Arbaud, lou Marqués, Farfantello vo la Nacioun 
Gardiano. 


Soun desvouamen couneigu de tduti, si qualita d’ ourganisaire, pér alesti 
d’espousicioun e de manifestacioun, fuguéron remarcado pér tres 
majourau que s’aviseron de lou prepausa au Counsistori. Si peirin 
fuguéron Enri AUBANEL, manadié e Capitani de la Nacioun Gardiano, 
Majourau a la Cigalo de la Mar ; Andriéu DUPUIS Majourau 4a la cigalo 
de la Patrio e Jan FAY, assessour e sendi de la Mantenénco 
d’Auvergno, Majourau a la cigalo de Roussihoun. Ansin a la Santo 
Estello de Perpignan en 1987, lou Counsistori decernigueé lou titre de 
Felibre Majourau e baié la cigalo d’or de I’ Aubo o de la Tabo tengudo 
cai en reire per Péire HUGUES, au felibre mantenéire Peire 
AZEMARD, en sesiho counsistourialo dou 6 de jun de 1987. 


La ceremounié de la remesso de la Cigalo de l’Aubo o de la Tabo se 
debané lou dissate 14 de nouvémbre 1987, 4 Mount-Pelié, souto la n- 
auto presidénci de Pau ROUX, Capoulié déu Felibrige, en presenci de 
Segne Fréche, vuei Presidént de Regioun, d’aquéu moumen Conse de la 
vilo, davans uno salo clafido de mounde e de persounalita déu gros 
grum que poudrai pas touti douna. Emé la Réino Oudilo Rio, me 
countentarai di membre déu Counsistori, li Majourau damisello Peireto 
Berengier, Segne Bosc, Fabre, Fay, Fouque, Fourié, Girard, Monestier, 
Llech- Walter, Gombert, e Delrieux. 


Car Counfraire, Midamo, Messiés, 
lou Majourau Péire AZEMARD fugué sempre lest a faire clanti la bono 
paraulo felibrenco. E quet ounour, pér éu de recaupre la “ Cigalo de 


l’Aubo o de la Tabo”’, noumado pér Aubert ARNAVIELLO, tengudo 
per éu de 1876 a 1927 ; passado piéi sus lou pitre de Clouvis ROQUES 
elegi a Limoge en 1928 ; vengudo enfin a Péire HUGUES, elegi en Arle 
en 1959. 


De Pesca-Luno, l’escais noum di gent de Lunéu, soun pais natau, Peéire 
AZEMARD n’en agué que lou noum. Fugue pas d’aquéli de la legéndo 
que s’abarissien de farfantello vuejo, au contro, lou Majourau Sendi 
Péire AZEMARD fugue un ome d’acioun, de fe e de devé, qu’a toujour 
representa, dignamen, la Mantenénco de Lengado. 


La despartido. 


La mort d’Elviro en 1996 entameneé lou tremount. Se recaté dins un 
oustau de retirado, a Frountignan, proche de soun fiéu Jan-Péire. Mai 
lou vieiounge, la malautié, lou langui, aguéron resoun de si pauri forgo. 


Péire AZEMARD defunté lou 2 d’dutobre 2006. Sa cremacioun se 
fague a Ceto lou 4 d’6utobre. De coumpagno ‘mé Moussu Allingrin, 
jougaire d’auboi, lou Capitani de la Nacioun Gardiano Gui Chaptal e 
iéu, davans soun atahut e sa famiho reculido, avén canta La Coupo 
Santo. Coume lou voulié, coume lou devian faire pér respeta soun vot, 
mant un cop espremi tant a si proche, qu’a sis ami Felibre. 


Li céndre, entre-pausa au cremadou de Ceto, saran semena 4a la bello 
eisservo d6u manjo-fango, sus li terro di Mazet de Lunéu, lid mounte 
passé sa jouinesso e mounte resto encaro uno partido de sa famiho. Que 
se pause en pas. 


Pér acaba. 
Es en 2004 que faguere la couneisséngo ddu Majourau Peéire 


AZEMARD ; lou revese dins lou membre de soun oustau de retirado, 
ome grandas, se, lis iue vela de tristun. 


Quouro rintrave, aprés li salut d’usango, me vengue : “ /é sian...” dous 
mot qu’Elviro emplegavo toujour quand arrivavon en quauque part, 
dous mot que me disié emé lou sourrire amor que ié ramentavon soun 
souveni. Alor parlavian d’afaire de la Mantenéngo, me fisavo si 
pensado, si record. Fugué un ome forgo serviciable plen d’amenango 
qu’avié l’art de douna ‘mé courtesié. 


Franqueta, tenesoun, voulounta, generouseta, vaqui li valour majo déu 
Majourau AZEMARD _ qu’ai_ couneigu. Pourgigué uno man 
assoustarello a-n-aquéli que picavon 4a sa porto, fagué soun proun pér 
servi lou Felibrige. 


Car Counfraire, Midamo, Messiés, ai vougu vuei souto-ligna la plago 
déu Majourau Péire Azemard dins lou Felibrige, ai vougu vous faire 
parteja si pantai di mume grand deve que nous recampon : la lengo e la 
fe, ai vougu faire reviéure un disciple de F. MISTRAL, afeciouna de 
nosto Terro qu’a tant ama e servi pendént mai de trente an. 


“ Coumpagnoun, d’aut, d’aut, e parte a grand erre, 
Entaiolo-te, sello toun chivau, 
Que te vénon querre ; 
Plego toun seden, aganto toun ferre, 
Per la tradicioun fau douna l’assaut ; 
Coumpagnoun, d’aut, d’aut, e parte a grand erre, 
Per la tradicioun fau douna l’assaut .” 


Cansoun Gardiano — J6usé D’ Arbaud. 


Majourau vaqui moun darrié salut e me cline respetuousamen davans 
vosto memori. 


Meric-Nech o DUPUS 


Sendi Mantenénco de Lengado 
Felibre-Majourau 


